Piliscsabai Polgármesteri Hivatal

www.piliscsaba.hu

ADATKEZELÉSI

TÁJÉKOZTATÓ

2018. május 25.

1. BEVEZETES

A Piliscsabai Polgármesteri Hivatal (2081 Piliscsaba, Kinizsi utca 1-3., a továbbiakban, szolgáltató, adatkezelő) mint adatkezelő, magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos nemzeti jogszabályokban, valamint az Európai Unió jogi aktusaiban meghatározott elvárásoknak.

A Piliscsabai Polgármesteri Hivatal adatkezeléseivel kapcsolatosan felmerülő adatvédelmi irányelvek folyamatosan elérhetők a www.piliscsaba.hu/adatvedelem címen.

A Piliscsabai Polgármesteri Hivatal fenntartja magának a jogot jelen tájékoztató bármikori megváltoztatására. Természetesen az esetleges változásokról kellő időben értesíti ügyfeleit. Amennyiben kérdése lenne jelen közleményünkhöz kapcsolódóan, kérjük, írja meg nekünk  írja meg , és kollégánk megválaszolja kérdését.

A Piliscsabai Polgármesteri Hivatal elkötelezett ügyfelei és partnerei személyes adatainak védelmében, kiemelten fontosnak tartja ügyfelei információs önrendelkezési jogának tiszteletben tartását. A Piliscsabai Polgármesteri Hivatal a személyes adatokat bizalmasan kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja.

A Piliscsabai Polgármesteri Hivatal az alábbiakban ismerteti adatkezelési gyakorlatát.

1. A SZEMÉLYES ADATOK KÖRE, AZ ADATKEZELÉS CÉLJA, JOGCÍME ÉS IDŐTARTAMA

A Piliscsabai Polgármesteri Hivatal tevékenységének adatkezelései önkéntes hozzájáruláson, illetve törvényi felhatalmazáson alapulnak. Az önkéntes hozzájáruláson alapuló adatkezelések esetében az érintettek e hozzájárulásukat az adatkezelés bármely szakában visszavonhatják. Bizonyos esetekben a megadott adatok egy körének kezelését, tárolását, továbbítását jogszabályok teszik kötelezővé, melyről külön értesítjük közönségünket.

Felhívjuk a Polgármesteri Hivatal részére adatközlők figyelmét, hogy amennyiben nem saját személyes adataikat adják meg, az adatközlő kötelessége az érintett hozzájárulásának beszerzése.

Adatkezelési alapelvei összhangban vannak az adatvédelemmel kapcsolatos hatályos jogszabályokkal, így különösen az alábbiakkal:

- 2011. évi CXII. törvény - az információs önrendelkezési jogról és az információ­szabadságról (Infotv.);

- Az Európai Parlament és a Tanács (EU) 2016/679 rendelete (2016. április 27.) - a természetes személyeknek a személyes adatok kezelése tekintetében tör­ténő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, GDPR);

- 2013. évi V. törvény - a Polgári Törvénykönyvről (Ptk.);

**ÜGYFÉL ADATKEZELÉSEK**

**2.1. Adó és Gazdasági Osztály - Adóügyek:**

Piliscsaba Város közigazgatási területén első fokon ellátja a központi adójogszabályokban, helyi önkormányzati adórendeletekben a Jegyző hatáskörébe utalt adók, adók módjára behajtandó köztartozások megállapításával, nyilvántartásával, beszedésével, kezelésével, adóellenőrzésével, hatósági bizonyítványok kiadásával, valamint az információs szolgáltatással kapcsolatosan előírt feladatokat. Intézkedik az önkormányzati adóhatóságot érintő határozatokból, szerződésekből eredő követelések behajtása ügyében.

Helyi adónemek:

- helyi iparűzési adó
- építményadó, telekadó
- beszedett idegenforgalmi adó (vendégéjszaka alapján)

Egyéb más önkormányzati adók, díjak, járulékok:

- gépjárműadó
- talajterhelési díj
- termőföld bérbeadásból származó jövedelemadó
- mezőőri járulék
- eljárási illetékek
- adók módjára behajtandó köztartozás

**Az** **adatkezelés célja**:a központi adójogszabályokban, helyi önkormányzati adórendeletekben a Jegyző hatáskörébe utalt adók, adók módjára behajtandó köztartozások megállapítása, nyilvántartása, beszedése

**Az adatkezelés jogalapja**: az érintett önkéntes hozzájárulása, GDPR 6. cikk (1) bek. b) pont.

**A kezelt adatok köre**: azonosítószám, név, születési név, születési hely, idő cím, levelezési cím, telefonszám, adóazonosító jel, adószám, anyja neve,

**Az adatok törlésének határideje**: Adóalanyiság megszűnése esetén + 5 év, amennyiben adótartozás nem áll fenn

**Adattovábbítás:** Nincs

**Az Adatszolgáltatás elmaradásának lehetséges következményei:**

adóellenőrzési eljárás lefolytatása

**2.2. Adó és Gazdasági Osztály – Gazdasági ügyek:**

Piliscsaba Város Önkormányzata által kötött szerződések nyilvántartása, teljesítése.

**Az** **adatkezelés célja**: Étkezéssel (szociális, gyermek) kapcsolatos nyilvántartás, szerződésekkel kapcsolatos nyilvántartás, közművekkel kapcsolatos nyilvántartás, telefon előfizetéssel kapcsolatos nyilvántartás,

**Az adatkezelés jogalapja**: az érintett önkéntes hozzájárulása, GDPR 6. cikk (1) bek. b) pont.

**A kezelt adatok köre**: azonosítószám, név, születési név, születési hely, idő cím, levelezési cím, telefonszám, adóazonosító jel, családi állapot, saját háztartásban élő eltartottak/gyerekek száma,

**Az adatok törlésének határideje:** Nincs

**Adattovábbítás:** Nincs

**Az Adatszolgáltatás elmaradásának lehetséges következményei:** étkezési kedvezmény elmaradása

**2.3 Anyakönyvezetői ügyek, népesség-nyilvántartási ügyek:**

Az anyakönyvvezető a törvényben meghatározottak szerint adatbejegyzést, adatmódosítást és adattörlést végez az elektronikus anyakönyvi nyilvántartásban, kiállítja az anyakönyvi okiratokat és teljesíti a törvényben előírt adatszolgáltatásokat, felveszi a törvényben meghatározott kérelmeket, határidő nélkül őrzi az illetékességi területén történt anyakönyvi eseményeket tartalmazó papír alapú anyakönyveket, anyakönyvi alapiratokat és a betűrendes névmutatókat, és az apa adatai nélkül anyakönyvezettek nyilvántartását.

A lakosság lakcímét központi állami népességnyilvántartási rendszerbe vezeti fel.

**Az** **adatkezelés célja**:Anyakönyv pontos vezetése, anyakönyvi ügyek pontos intézése, lakcímnyilvántartás pontos vezetése

**Az adatkezelés jogalapja**: az érintett önkéntes hozzájárulása, GDPR 6. cikk (1) bek. b) pont.

**A kezelt adatok köre**: azonosítószám, név, születési név, születési hely, idő cím, állampolgárság, anyanyelv, levelezési cím, telefonszám, adóazonosító jel, családi állapot,

**Az adatok törlésének határideje:** nincs

**Adattovábbítás:** Központi Személyi adat és lakcímnyilvántartás, Népesség nyilvántartás

**Az Adatszolgáltatás elmaradásának lehetséges következményei:** Anyakönyv pontatlan vezetése, vezetésének elmaradása.

Az állampolgárok személyi iratai, valamint a központi népességnyilvántartási rendszer pontatlansága, mely egyéb közigazgatási eljárásokat keletkeztet.

**2.4 Önkormányzati osztály - Szociális ügyek:**

Cél, hogy a kérelmező helyzetének megvizsgálásával a  rászorulók a megfelelő támogatáshoz jussanak hozzá. Nyújtható támogatási formák:

* Rendkívüli települési támogatás
* Elhunyt személy eltemettetésének költségeihez való hozzájárulásként megállapított rendkívüli települési támogatás
* Tűzifa természetbeni juttatásaként megállapított rendkívüli települési támogatás
* Lakhatáshoz kapcsolódó települési támogatás
* Gyógyszerkiadáshoz kapcsolódó települési támogatás
* Ápolásház kapcsolódó települési támogatás megszüntetése
* Szociális étkezés térítési díjának csökkentése, illetve elengedése

**Az** **adatkezelés célja**: a támogatáshoz való jogosultság megállapítása

**Az adatkezelés jogalapja**: az érintett önkéntes hozzájárulása, GDPR 6. cikk (1) bek. b) pont.

**A kezelt adatok köre**: azonosítószám, név, születési név, születési hely, idő cím, állampol­gárság, anyanyelv, levelezési cím, telefonszám, adóazonosító jel, családi állapot, saját háztartásban élő eltartottak/gyerekek száma, legmagasabb iskolai végzettség, munkahely neve, címe, munkaviszony kezdetének dátuma, foglalkozás, igazolt nettó havi jövedelem, kezes esetén a fenti adatokon kívül a házastárs/élettárs igazolt havi nettó jövedelme,

**Az adatok törlésének határideje:** 5 év

**Adattovábbítás:** KSH Elektra, Magyar Államkincstár, Pest Megyei Kormányhivatal,

**Az Adatszolgáltatás elmaradásának lehetséges következményei:** támogatás megállapításának elmaradása

**2.5 Önkormányzati osztály - Hagyatéki ügyek:**

A hagyatéki eljárás jogszabályban pontosan meghatározott és körülírt nemperes eljárás, amely az örökhagyó halálának bekövetkeztével rendezi a hagyaték sorsát úgy, hogy megállapítja az öröklés rendjét.

**Az** **adatkezelés célja**: a hagyaték sorsának a rendezése

**Az adatkezelés jogalapja**: az érintett önkéntes hozzájárulása, GDPR 6. cikk (1) bek. b) pont.

**A kezelt adatok köre**: azonosítószám, név, születési név, születési hely, idő cím, állampol­gárság, anyanyelv, levelezési cím, telefonszám, adóazonosító jel, családi állapot,

**Az adatok törlésének határideje: nem selejtezhető, ügyviteli érdekből határidő nélkül az önkormányzati irattárban maradó iratok, adatok**

**Adattovábbítás: Magyar Országos Közjegyzői Kamara (MOKK), Közjegyző Iroda**

**Az Adatszolgáltatás elmaradásának lehetséges következményei:** az eljárás nem folytatható le

**2.6 Önkormányzati osztály - ipar és kereskedelmi ügyek:**

Kereskedelmi tevékenység nyilvántartásba vétele, működési engedély kiadása, szálláshely – szolgáltatási tevékenység nyilvántartásba vétele, ipari tevékenység nyilvántartásba vétele, a telepengedély engedélyek kiadása, rendezvénytartási engedély kiállítása,

**Az** **adatkezelés célja**: kérelem elbírálása, nyilvántartások vezetése

**Az adatkezelés jogalapja**: az érintett önkéntes hozzájárulása, GDPR 6. cikk (1) bek. b) pont.

**A kezelt adatok köre**: név, születési név, születési hely, idő cím, levelezési cím, telefonszám, adóazonosító jel,

**Az adatok törlésének határideje:** nincs

**Adattovábbítás:** nincs

**Az Adatszolgáltatás elmaradásának lehetséges következményei:** az eljárás nem folytatható le

**2.7 Munkaügy:**

**Az** **adatkezelés célja**: Munkavállalók adatainak kezelése.

**Az adatkezelés jogalapja**: az érintett önkéntes hozzájárulása, GDPR 6. cikk (1) bekezdés b) pont.

**A kezelt adatok köre**: azonosítószám, név, születési név, születési hely, idő cím, állampolgárság, levelezési cím, telefonszám, adóazonosító jel, családi állapot, saját háztartásban élő eltartottak/gyerekek száma, legmagasabb iskolai végzettség, nyelvvizsgák, munkaviszony kezdetének dátuma, besorolási fokozat,

**Az adatok törlésének határideje:** nincs

**Adattovábbítás:** Magyar Államkincstár

**Az Adatszolgáltatás elmaradásának lehetséges következményei:**

alapképzettségen felüli képesítés leadásának hiánya pótlék megállapítás lehetőségének elvesztésével jár. Jogszerűen köztisztviselői jogviszonyra vonatkozó kinevezés adható, munkaszerződés nem köthető.

**2.8 Iktatás- iratkezelés:**

A hivatalba érkezett, illetőleg azon belül keletkezett iratokat iktatni kell. Az iktatandó iratok körét az iratkezelési szabályzatban kell rögzíteni.

**Az** **adatkezelés célja**: Az iratot el kell látni iktatószámmal és az irat egyéb azonosító adataival. A nyilvántartást úgy kell vezetni, úgy kell iktatni, hogy abból megállapítható legyen:

–          az irat beérkezésének pontos ideje,

–          az intézkedésre jogosult ügyintéző neve,

–          az irat tárgya,

–          az elintézés módja,

–          a kezelési feljegyzések, valamint

–          az irat holléte megállapítható legyen.

**Az adatkezelés jogalapja**: az érintett önkéntes hozzájárulása, GDPR 6. cikk (1) bekezdés b) pont.

**A kezelt adatok köre**: a beküldő neve, címe, levelezési címe, az irat beérkezésének pontos ideje, tárgya, az intézkedésre jogosult ügyintéző neve

**Az adatok törlésének határideje:** nincs, az egyes iratok a selejtezési határidő lejártát követően megsemmisíthetők.

**Az Adatszolgáltatás elmaradásának lehetséges következményei:** a Polgármesteri Hivatalban a beérkezett és kiküldött iratok nem nyomon követhetőek, nem visszakereshetők, a hivatal működése jogszabályszerűen nem biztosítható.

**2. 9 Telefonbeszélgetés rögzítése:**

A Piliscsabai Polgármesteri Hivatal a telefonbeszélgetéseket nem rögzíti.

A PILISCSABA.HU ADATKEZELESEI

**2.10 A** [**www.piliscsba**](http://www.piliscsba) **szerver naplózása:**

A piliscsaba.hu weblap meglátogatásakor a webszerver felhasználói adatokat nem rögzít.

**2.11 A** [**www.piliscsaba.hu**](http://www.piliscsaba.hu) **honlap cookie kezelése:**

A szolgáltató a testre szabott kiszolgálás érdekében a felhasználó számítógépén kis adat- csomagot, ún. sütit (cookie) helyez el és a későbbi látogatás során olvas vissza. Ha a böngésző visszaküld egy korábban elmentett sütit, a sütit kezelő szolgáltatónak lehetősége van összekapcsolni a felhasználó aktuális látogatását a korábbiakkal, de kizárólag a saját tartalma tekintetében.

<

**Az adatkezelés célja**: a felhasználók azonosítása, egymástól való megkülönböztetése, a felhasználók aktuális munkamenetének azonosítása, az annak során megadott adatok tárolása, az adatvesztés megakadályozása, a felhasználók azonosítása, nyomon követé­se, webanalitikai mérések.

**Az adatkezelés jogalapja**: az érintett hozzájárulása.

**A kezelt adatok köre**: azonosítószám, dátum, időpont, valamint az előzőleg meglátogatott oldal.

**Az adatkezelés időtartama:** harminc perc

A sütit a felhasználó képes törölni saját számítógépéről, illetve letilthatja böngészőjében a sütik alkalmazását. A sütik kezelésére általában a böngészők Eszközök/Beállítások menü­jében az Adatvédelem/Előzmények/Egyéni beállítások menü alatt, cookie, süti vagy nyomkövetés megnevezéssel van lehetőség.

A sütikről az alábbi címen érhető el bővebb információ: <http://www.adatvedelmiszakerto.hu/cookie>

Az **adatszolgáltatás elmaradásának lehetséges következményei**: a honlap szolgáltatásainak nem teljes körű igénybevehetősége, analitikai mérések pontatlansága

**VAGYONVÉDELEM**

A Piliscsabai Polgármester Hivatal bejáratánál, valamint parkolójában megfigyelő- és rögzítőrendszer működik, melynek részeként ráközelítésre alkalmas sötétben is felismerhető képet adó, infra technológiával felszerelt, színes képet közvetítő kamerák kerültek elhelyezésre. Kamerák irányulnak a bejáratra, valamint a parkoló területére.

A hivatalban élőerős őrszolgálat nincs.

**A személyes adatok kezelője**: Hivatal.

**Az adatkezelés célja**: elektronikus megfigyelő- és rögzítőrendszer üzemeltetése, törvényben biztosított jog alapján szerződésből adódó kötelezettség teljesítése.

**Az adatkezelés jogalapja**: az ügyfelek esetében az érintett hozzájárulása a. Piliscsabai Polgármester Hivatal területére való belépéssel, munkavállalók esetében a munka törvénykönyvéről szóló 2012. évi I. törvény (Mt.) 11. §-a.

**A kezelt adatok köre**: a Piliscsabai Polgármester Hivatal területére belépő személyeknek a képfelvételeken látszódó arcképmása és egyéb, a megfigyelőrendszer által rögzített személyes adatai.

**Az adatkezelés időtartalma:** felhasználás hiányában legfeljebb 4 nap

**Az adatok tárolásával kapcsolatos információk:** a felvételeket a Polgármesteri Hivatal székhelyén található szervereken, fokozott adatbiztonsági intézkedések mellett tároljuk, így biztosított, hogy illetéktelen személyek ne tekinthessék meg és másolhassák ki a felvételeket.

**Hozzáférés a képekhez**: a kamerák aktuális képének megtekintésére kizárólag a Polgármesteri Hivatal erre kijelölt munkavállalója jogosult, a jelen tájékoztatóban megjelölt adatkezelési célok megvalósulása érdekében. A felvételek megtekintésére, a felvételek adathordozóra rögzítésére kizárólag a Polgármesteri Hivatal erre kijelölt munkavállalója jogosult, a jelen tájékoztatóban megjelölt adatkezelési célok megvalósulása érdekében.

**Naplózás**: a rögzített felvételekbe történő betekintéseket és adathordozóra rögzítéseket az azt végző személy nevével, az adatok megismerésének okával és időpontjával jegyzőkönyvben rögzíti a Polgármesteri Hivatal.

**Az adatszolgáltatás elmaradásának lehetséges következményei**: a személyes ügyintézés elmaradása.

**Az érintett jogai:** Azon érintett, akinek jogát vagy jogos érdekét a képfelvétel rögzítése érinti, jogának vagy jogos érdekének igazolásával kérheti, hogy a felvételt az adatkezelő ne semmisítse meg, illetve ne törölje a bíróság vagy a hatóság megkereséséig, de legfeljebb 30 napig. A felvételen szereplő személy kérheti továbbá, hogy az adatkezelő írásban tájékoztassa arról, mi látható az őt tartalmazó felvételen. Az érintett csak olyan felvételről kaphat másolatot, amin más személy nem, vagy csak felismerhetetlen módon szerepel. Ha a fentiek nem teljesíthetők, az adatkezelő biztosítja az érintett számára, hogy megtekinthesse az őt (is) tartalmazó felvételt. Az érintett kérheti a róla készült felvétel törlését, a felvétellel kapcsolatos adatok módosítását, illetve tiltakozhat az adatkezelés ellen.

**KAPCSOLATFELVÉTEL**

**A Piliscsabai Polgármesteri Hivatal ügyféllevelezése:**

Amennyiben megkeresné Hivatalunkat a jelen tájékoztatóban megadott, illetve a honlapon elhelyezett elérhetőségeken léphet kapcsolatba az adatkezelővel.

A Piliscsabai Polgármesteri Hivatal minden hozzá beérkezett e-mailt a küldő nevével, e-mail címével, a dátum, időpont adatokkal és más, az üzenetben megadott egyéb személyes adatokkal együtt az adatközléstől számított legfeljebb öt év elteltével töröl.

EGYEB ADATKEZELESEK

E tájékoztatóban fel nem sorolt adatkezelésekről az adat felvételekor adunk tájékoztatást. Tájékoztatjuk ügyfeleinket, hogy a bíróság, az ügyész, a nyomozó hatóság, a szabálysértési hatóság, a közigazgatási hatóság, a Nemzeti Adatvédelmi és Információszabadság Hatóság, illetőleg jogszabály felhatalmazása alapján más szervek tájékoztatás adása, adatok közlése, átadása, illetőleg iratok rendelkezésre bocsátása végett megkereshetik az adatkezelőt.

A Piliscsabai Polgármesteri Hivatal a hatóságok részére - amennyiben a hatóság a pontos célt és az adatok körét megjelölte - személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.

1. A SZEMÉLYES ADATOK TÁROLÁSÁNAK MÓDJA, AZ ADATKEZELÉS BIZTONSÁGA

A Piliscsabai Polgármesteri Hivatal számítástechnikai rendszerei és más adatmegőrzési helyei a székhelyén és adatfeldolgozóinál találhatók meg.

A Piliscsabai Polgármesteri Hivatal a személyes adatok kezeléséhez a szolgáltatás nyújtása során alkalmazott informatikai eszközöket úgy választja meg és üzemelteti, hogy a kezelt adat:

1. az arra feljogosítottak számára hozzáférhető (rendelkezésre állás);
2. hitelessége és hitelesítése biztosított (adatkezelés hitelessége);
3. változatlansága igazolható (adatintegritás);
4. a jogosulatlan hozzáférés ellen védett (adat bizalmassága) legyen.

A Piliscsabai Polgármesteri Hivatal az adatokat megfelelő intézkedésekkel védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés, továbbá az alkalmazott technika megváltozásából fakadó hozzáférhetetlenné válás ellen.

A Piliscsabai Polgármesteri Hivatal a különböző nyilvántartásaiban elektronikusan kezelt adatállományok védelme érdekében megfelelő technikai megoldással biztosítja, hogy a tárolt adatok - kivéve, ha azt törvény lehetővé teszi - közvetlenül ne legyenek összekapcsolhatók és az érintetthez rendelhetők.

A Piliscsabai Polgármesteri Hivatal a technika mindenkori fejlettségére tekintettel olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban jelentkező kockázatoknak megfelelő védelmi szintet nyújt.

A Piliscsabai Polgármesteri Hivatal az adatkezelés során megőrzi:

1. a titkosságot: megvédi az információt, hogy csak az férhessen hozzá, aki erre jogosult;
2. a sértetlenséget: megvédi az információnak és a feldolgozás módszerének a pontos­ságát és teljességét;
3. a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt információhoz, és rendelkezésre álljanak az ezzel kapcsolatos eszközök.

A Piliscsabai Polgármesteri Hivatal és partnereinek informatikai rendszere és hálózata egyaránt védett a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések és a szolgálatmegtagadásra vezető támadások ellen. Az üzemeltető a biztonságról szerverszintű és alkalmazásszintű védelmi eljárásokkal gondoskodik.

Tájékoztatjuk a felhasználókat, hogy az interneten továbbított elektronikus üzenetek, protokolltól (e-mail, web, ftp, stb.) függetlenül sérülékenyek az olyan hálózati fenyegetésekkel szemben, amelyek tisztességtelen tevékenységre, szerződés vitatására, vagy az információ felfedésére, módosítására vezetnek. Az ilyen fenyegetésektől megvédendő az adatkezelő megtesz minden tőle elvárható óvintézkedést. A rendszereket megfigyeli annak érdekében, hogy minden biztonsági eltérést rögzíthessen, és bizonyítékkal szolgálhasson minden biztonsági esemény esetében. A rendszermegfigyelés ezen kívül lehetővé teszi az alkalmazott óvintézkedések hatékonyságának ellenőrzését is.

AZ ADATKEZELŐ ADATAI, ELÉRHETŐSÉGEI

Név: Piliscsabai Polgármesteri Hivatal

Székhely: 2081 Piliscsaba, Kinizsi utca 1-3.

Adószám:15390084-1-13

Telefonszám: 06-26-575-500

E-mail: piliscsaba@piliscsaba.hu

Adatvédelmi tisztviselő: Nagy Zsolt

Telefonszám: 06-26-575-500

E-mail: jegyzo@piliscsaba.hu

1. Érintettek jogai, jogorvoslati lehetőségek

Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a kötelező adatkezelések kivételével - törlését, visszavonását, élhet adathordozási-, és tiltakozási jogával az adat felvételénél jelzett módon, illetve az adatkezelő fenti elérhetőségein.

**Tájékoztatáshoz való jog:**

A Piliscsabai Polgármesteri Hivatal megfelelő intézkedéseket hoz annak érdekében, hogy az érintettek részére a személyes adatok kezelésére vonatkozó, a GDPR 13. és a 14. cikkben említett valamennyi információt és a 15-22. és 34. cikk szerinti minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtsa.

A tájékozódáshoz való jog írásban a Bevezetésben, illetve a 4. pontban megjelölt elérhetőségeken keresztül gyakorolható. Az érintett részére kérésére - személyazonosságának igazolását követően - szóban is adható tájékoztatás.

**Az érintett hozzáféréshez való joga:**

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van -e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon: az adatkezelés céljai; az érintett személyes adatok kategóriái; azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket; a személyes adatok tárolásának tervezett időtartama; a helyesbí­tés, törlés vagy adatkezelés korlátozásának és a tiltakozás joga; a felügyeleti hatósághoz címzett panasz benyújtásának joga; az adatforrásokra vonatkozó információ; az automatizált döntéshozatal ténye, ideértve a profilalkotást is, valamint az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár. Személyes adatok harmadik országba vagy nemzetközi szervezet részére történő továbbítása esetén az érintett jogosult arra, hogy tájékoztatást kapjon a továbbításra vonatkozó megfelelő garanciákról.

A Piliscsabai Polgármesteri Hivatal az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az adatkezelő az adminisztratív költségeken alapuló, ésszerű mértékű díjat számíthat fel. Az érintett kérelmére az információkat a Piliscsabai Polgármesteri Hivatal elektronikus formában szolgáltatja.

Az adatkezelő a kérelem benyújtásától számított legfeljebb egy hónapon belül adja meg a tájékoztatást.

**Helyesbítés joga:**

Az érintett kérheti a Piliscsabai Polgármesteri Hivatal által kezelt, rá vonatkozó pontatlan személyes adatok helyesbítését és a hiányos adatok kiegészítését.

**Törléshez való jog:**

Az érintett az alábbi indokok valamelyikének fennállása esetén jogosult arra, hogy kérésére a Piliscsabai Polgármesteri Hivatal indokolatlan késedelem nélkül törölje a rá vonatkozó személyes adatokat:

* személyes adatokra már nincs szükség abból a célból, amelyből azokat gyűjtötték vagy más módon kezelték;
* az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
* az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre;
* a személyes adatokat jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
* a személyes adatok gyűjtésére információs társadalommal összefüggő szolgáltatások kínálásával kapcsolatosan került sor.

Az adatok törlése nem kezdeményezhető, ha az adatkezelés szükséges: a véleménynyilvánítás szabadságához és a tájékozódáshoz való jog gyakorlása céljából; a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából; a népegészségügy területét érintő, vagy archiválási, tudományos és történelmi kutatási célból vagy statisztikai célból, közérdek alapján; vagy jogi igények előterjesztéséhez, érvényesítéséhez, illetve védelméhez.

**Az adatkezelés korlátozásához való jog:**

Az érintett kérésére a Piliscsabai Polgármesteri Hivatal korlátozza az adatkezelést, ha az alábbi feltételek valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi a személyes adatok pontosságának ellenőrzését;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, a személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

A Piliscsabai Polgármesteri Hivatal az érintettet az adatkezelés korlátozásának feloldásáról előzetesen tájékoztatja.

**Adathordozáshoz való jog:**

Az érintett jogosult arra, hogy a rá vonatkozó, általa az adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, és ezeket az adatokat egy másik adatkezelőnek továbbítsa.

**Tiltakozás joga:**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges adatkezelés, vagy az adatkezelő vagy egy harmadik fél jogos érdekeinek érvényesítéséhez szükséges kezelése ellen, ideértve az említett rendelkezéseken alapuló profilalkotást is. Tiltakozás esetén az adatkezelő a személyes adatokat nem kezelheti tovább, kivéve, ha azt olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik.

A személyes adatok közvetlen üzletszerzés érdekében történő kezelése elleni tiltakozás esetén az adatok e célból nem kezelhetők.

**Automatizált döntéshozatal egyedi ügyekben, beleértve a profilalkotást:**

Az érintett jogosult arra, hogy ne terjedjen ki rá az olyan, kizárólag automatizált adatkezelésen - ideértve a profilalkotást is - alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

Nem alkalmazható a fenti jogosultság, ha az adatkezelés

* az érintett és az adatkezelő közötti szerződés megkötése vagy teljesítése érdekében szükséges;
* meghozatalát az adatkezelőre alkalmazandó olyan uniós vagy tagállami jog teszi lehetővé, amely az érintett jogainak és szabadságainak, valamint jogos érdekeinek védelmét szolgáló megfelelő intézkedéseket is megállapít; vagy
* az érintett kifejezett hozzájárulásán alapul.

**Visszavonás joga:**

Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**Eljárási szabályok:**

Az adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a GDPR 15-22. cikk szerinti kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható.

A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatás elektronikus úton kerül megadásra, kivéve, ha az érintett azt másként kéri.

Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

A Piliscsabai Polgármesteri Hivatal a kért információkat és tájékoztatást díjmentesen biztosítja. Ha az érintett kérelme egyértelműen megalapozatlan vagy - különösen ismétlődő jellege miatt - túlzó, az adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre ésszerű díjat számolhat fel

Az adatkezelő minden olyan címzettet tájékoztat az általa végzett valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről.

Az adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az adatkezelő az adminisztratív költségeken alapuló, ésszerű mértékű díjat számíthat fel. Ha az érintett elektronikus úton nyújtotta be a kérelmet, az információk elektronikus formátumban kerülnek rendelkezésre bocsátásra, kivéve, ha az érintett másként kéri.

**Kártérítés és sérelemdíj:**

Minden olyan személy, aki az adatvédelmi rendelet megsértésének eredményeként vagyoni vagy nem vagyoni kárt szenvedett, az elszenvedett kárért az adatkezelőtől vagy az adatfeldolgozótól kártérítésre jogosult. Az adatfeldolgozó csak abban az esetben tartozik felelősséggel az adatkezelés által okozott károkért, ha nem tartotta be a jogszabályban meghatározott, kifejezetten az adatfeldolgozókat terhelő kötelezettségeket, vagy ha az adatkezelő jogszerű utasításait figyelmen kívül hagyta vagy azokkal ellentétesen járt el.

Ha több adatkezelő vagy több adatfeldolgozó vagy mind az adatkezelő mind az adatfeldolgozó érintett ugyanabban az adatkezelésben, és felelősséggel tartozik az adatkezelés által okozott károkért, minden egyes adatkezelő vagy adatfeldolgozó egyetemleges felelősséggel tartozik a teljes kárért.

Az adatkezelő, illetve az adatfeldolgozó mentesül a felelősség alól, ha bizonyítja, hogy a kárt előidéző eseményért őt semmilyen módon nem terheli felelősség.

**Panasz az adatvédelmi tisztviselőnél:**

Amennyiben a Piliscsabai Polgármesteri Hivatal adatkezelésével kapcsolatban problémája van, forduljon adatvédelmi tisztviselőnkhöz.

**Bírósághoz fordulás joga:**

Az érintett a jogainak megsértése esetén az adatkezelő ellen bírósághoz fordulhat. A bíróság az ügyben soron kívül jár el.

**Adatvédelmi hatósági eljárás:**

Panasszal a Nemzeti Adatvédelmi és Információszabadság Hatóságnál lehet élni:

Név: Nemzeti Adatvédelmi és Információszabadság Hatóság

Székhely: 1125 Budapest, Szilágyi Erzsébet fasor 22/C.

Levelezési cím: 1530 Budapest, Pf.: 5.

Telefonszám: 06 1 391 1400

Fax: 06 1 391 1410

E-mail: ugyfelszolgalat@naih.hu

Honlap: http:/www.naih.hu